Aktsiate hinnad jätkasid eelmisel nädalal langemist - Tallinna börsiindeks OMXT kukkus nädalaga 2,44 protsenti alla 699,77 punktini. Nii suure nädalase kukkumise tegi indeks viimati veebruaris, Vabariigi aastapäeva nädalal. Alla 700 punkti taseme on meie börsiindeks sel aastal olnud vaid kahel korral - aasta esimese kauplemispäeva esimestel sekunditel ning päev pärast Jaapani maavärinat, mil Tallinna börs oli Jaapani järel teine kukkuja  maailmas. Aasta algusest on indeks tõusnud vaid 0,2 protsenti.